เล็ง SET ไซด์เวย์ นักลงทุนจับตางบแบงก์ Q2-ตัวเลขเศรษฐกิจ
เล็ง SET เช้าไซด์เวย์ นักลงทุนจับตางบแบงก์ Q2/65-ตัวเลขเศรษฐกิจสำคัญ ให้แนวต้าน 1,565-1,570 จุด แนวรับ 1,540-1,545 จุด
เล็ง SET เช้าไซด์เวย์ นักลงทุนจับตางบแบงก์ Q2/65-ตัวเลขเศรษฐกิจสำคัญ ให้แนวต้าน 1,565-1,570 จุด แนวรับ 1,540-1,545 จุด
11 ก.ค. 2565

นายเทิดศักดิ์ ทวีธีระธรรม รองกรรมการผู้อำนวยการ สายงานวิจัย บล.เอเซีย พลัส กล่าวว่า แนวโน้มตลาดหุ้นไทยวันนี้คาดว่าแกว่งตัวไซด์เวย์ โดยที่ตลาดยังมีแรงกดดันหลังจากตัวเลขการจ้างงานนอกภาคการเกษตรของสหรัฐฯ ที่ประกาศเมื่อคืนวันศุกร์ที่ผ่านมายังออกมาดี ทำให้เป็นแรงส่งต่อการเดินหน้าปรับขึ้นอัตราดอกเบี้ยของธนาคารกลางสหรัฐฯ ได้ และเป็นแรงกดดันที่เข้ามาต่อการนำไปสู่ภาวะเศรษฐกิจถดถอยของสหรัฐฯ ทำให้ตลาดหุ้นสหรัฐฯเมื่อวันศุกร์ที่ผ่านมาปรับตัวลง
ด้านตลาดหุ้นอื่นในภูมิภาคเอเชียที่เปิดตลาดช่วงเช้านี้บวกและลบสลับกัน ขณะที่ในสัปดาห์นี้ติดตามการประกาศตัวเลขผลประกอบการกลุ่มธนาคารในไตรมาส 2/65 ที่จะเริ่มออกมา รวมถึงการประกาศตัวเลขเศรษฐกิจในประเทศสำคัญต่างๆ โดยเฉพาะตัวเลขเงินเฟ้อสหรัฐฯ และตัวเลขเศรษฐกิจของจีน ซึ่งจะมีผลต่อทิศทางของตลาดหุ้น
โดยให้แนวต้าน 1,565-1,570 จุด แนวรับ 1,540-1,545 จุด